2008. auks.    võtan 2008. spordiaasta kokku. abiks Polari tarkvara  Protrainer 5 ja Polari pulsikell RS800. tulemused endalegi üllatavad.    - aasta peale kokku trennitunde 336 ehk keskmiselt peaaegu tund päevas (aasta peale kokku on ca neli nädalat päris pausi ka olnud). Siia lisandub veel venitused ning osad ÜKE asjad on üldse väljas. Kokku siis tiba rohkemgi.  - keskmine trenninädal 6:44 tundi  - maksimaalne nädal ca 11 tundi (detsembris), paar 10,5 tunnist ka kevadel  - minimaalne nädal  2:30 (veebruaris), mõned madalseisud ja paaritunnised sutsakad ka sügisel  - pulsitsoonidest 50% baasvastupidamist ehk kuni 145 lööki minutis ja 30% kuni 160 lööki minutis  - keskmiselt 6 trenni nädalas. See pole, muide, kõige täpsem. Pulsikell loeb trenniks iga alustatud ja lõpetatud treeningut. Ehk, kui ühes trennis näiteks kogemata pausi teed ja stopperil trenni katkestad, läheb üks trennikord kirja hoopis kahena. Pakun, et pigem on õige 4,5.    lisatud 19.01:  -  jooksukilomeetreid kogunes mai lõpu seisuga (siis pesin jala-anduri ära ja meie koostöö katkes) - 584 km  - rasvaprotsent novembri alguses - 10,8%  - vererõhk on väga hea, selgus töötervishoiu arsti juures. viimane meenutus sellest vallast on doonorina, kui vastuvõtuarst arvas, et ei pane seda kõrget numbrit raportisse kirja.  - nüüd peaks lähiajal uuekoormustesti tegema, et VO2 teada saada. karta on, et on progress 2007. kevadel mõõdetud 54 ühikut.      meeldjäävaimad  hetked jms  - vasak põlv  - maratonitiimi kaks jooksulaagrit Kullamaal  - paar kevadist sörki tundmatutes kohtades, kus ei tea, mis järgmise kurvi taga ootab  - rulluisutamise avastamine  - talvel saab ka sisetrenni täitsa talutavalt teha  - ujumises tunnise trenni jooksul distantsi kasvatamine 750 meetrilt 2,4 kilomeetrile  - jõusaal on ka täitsa tore  - rühmatrenn spinning  - hommikused trennid, harjutamise asi ja võib meeldimagi hakata  - spordimassaazhi  avastamine  - kuidas senine jooksurada hakkab vastu ehk rutiini ohtlikkus  - paljudest asjadest (osadest ka läbi valu) arusaamine    üle kõige aga imestasin enda pühendumisvõime-soovi ning huvi üle. kevadest saadik ei jätnud ühtegi trennikorda vahele, samas millestki soovitust loobuma ka ei pidanud. prioriteedid paigas, vist:P enim rõõmu tegigi, et korraliku mahu juures ei teki tüdimust ja on huvi-tahtmist jätkata. vormi paranemine ning vinge enesetunne on justkui boonuseks.    oktoobris viimasel siinsel rulluisuvõistlusel kaasa lüües tõdesin, kuidas üksi mööda Pirita teed edasi-tagasi kulgetud suvekuud ja sügisõhtud on asja ette läinud ning vorm (elu parim äkki?) kannatab võistlemist välja küll. ehk põhi on laotud, nüüd sealt samm vaja edasi teha.    aga 2009. plaanid  - harjutada kõvasti rulluisutamist ja sõita läbi rulluisumaraton (Berliin äkki)  - korralik trenniplaan  - proovida Tallinnas-Tartu rattaga kulgeda  - põlv korda ehk jooksuplaane ei  sea  - suvepuhkuse asemel spordilaager Paides  -  GPS andur hankida, et uisudistantsidest ka mingi ettekujutus oleks